पाएं अपने शहर की ताज़ा ख़बरें और फ्री ई-पेपरडाउनलोड करें
शराब पीने से मना किया तो स्थानीय थाने के सिंघिया बुजुर्ग गांव में पति ने पत्नी को गोली मार दी। गोली लगने के बाद तड़प रही पत्नी को देख उसे लोगों से बचाते हुए दरभंगा के एक निजी क्लीनिक ले गया। वहां इलाज के दौरान उसकी मौत हो गई। महिला की माैत के बाद पति शव छोड़ कर फरार हो गया। मृतका सिंघिया बुजुर्ग के शंकर महतो की 30 वर्षीया पत्नी ममता देवी बताई गई है। घटना की सूचना पर विभूतिपुर पुलिस की एक टीम को दरभंगा भेजा गया है। सोमवार की रात शंकर कहीं से नशापान कर घर लौटा था। शराब में धुत पति काे देख पत्नी ने उसे टोका। इस पर दोनों के बीच कहासुनी होने लगी। इसी दौरान पति ने पत्नी पर गोली चला दी। गोली उसकी गर्दन के पास लगी। खून से लथपथ पत्नी को देख पति ने एक वाहन पर लादकर समस्तीपुर स्थित निजी अस्पताल के बाद डीएमसीएच के निकट एक निजी अस्पताल में भर्ती करवाया, जहां इलाज के दौरान उसकी मौत हो गयी। इसके बाद वह फरार हो गया। बाद में दरभंगा पुलिस की सूचना पर स्थानीय पुलिस को दरभंगा भेजा गया है।
देर से मिली सूचना
^घटना की सूचना विलंब से मिली है। एसआई रामगति मांझी को दरभंगा स्थित निजी क्लिनिक भेजा गया है, जहां गोली से जख्मी महिला का इलाज किया जा रहा था।
-चंद्रकांत गौरी, थानाध्यक्ष, विभूतिपुर
आरोपी की तलाश
^घटना की सूचना मिलते ही पुलिस आरोपी की तलाश में जुट गई थी। बड़ी मशक्कत के बाद दरभंगा स्थित क्लिनिक का सही लोकेशन मिल पाया है। मामले की गंभीरता को देखते हुए दरभंगा पुलिस से लगातार संपर्क में हैं।
- सहरियार अख्तर, एसडीपीओ, रोसड़ा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva mar_Deva hin_Deva hin_Deva awa_Deva zho_Hant eng_Latn